CELEX: 32010H0019
Language: da
Date: 2010-01-13 00:00:00
Title: Kommissionens henstilling af 13. januar 2010 om sikker dataudveksling mellem medlemsstaterne med henblik på kontrol af, at det førerkort, de udsteder, er unikt (meddelt under nummer K(2010) 19) (EØS-relevant tekst)

14.1.2010   
            
            
               DA
            
            
               Den Europæiske Unions Tidende
            
            
               L 9/10
            
         KOMMISSIONENS HENSTILLING
   af 13. januar 2010
   om sikker dataudveksling mellem medlemsstaterne med henblik på kontrol af, at det førerkort, de udsteder, er unikt
   (meddelt under nummer K(2010) 19)
   (EØS-relevant tekst)
   (2010/19/EU)
   EUROPA-KOMMISSIONEN HAR —
   under henvisning til traktaten om Den Europæiske Union og traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Artikel 14 i Rådets forordning (EØF) nr. 3821/85 af 20. december 1985 om kontrolapparatet inden for vejtransport (1) foreskriver, at det i bilag I B omhandlede førerkort udstedes på førerens anmodning af den kompetente myndighed i den medlemsstat, hvor føreren har sin sædvanlige bopæl.
            
         
               (2)
            
            
               I krav 268a i forordning (EØF) nr. 3821/85 kræves det, at medlemsstaterne udveksler data elektronisk for at sikre, at det fartskriverførerkort, de udsteder, er det eneste. I henhold til kravet kan medlemsstaternes kompetente myndigheder også udveksle data elektronisk, når de udfører vejkontrol af førerkort eller kontrol hos virksomheden for at kontrollere, hvilken status kortene har, og om de er unikke.
            
         
               (3)
            
            
               Den kompetente myndighed bør sikre, at ansøgere ikke allerede er indehaver af et gyldigt førerkort.
            
         
               (4)
            
            
               Førerkort, der udstedes af medlemsstaterne, anerkendes gensidigt.
            
         
               (5)
            
            
               Det digitale fartskriversystems sikkerhed, integritet og pålidelighed bør sikres gennem behørig kontrol og anvendelse af førerkort, der er udstedt i EU.
            
         
               (6)
            
            
               Det er ønskværdigt, at udstedende myndigheder har effektive metoder og procedurer til på behørig vis at håndtere data vedrørende udstedelsen af fastskriverkort i almindelighed og førerkort i særdeleshed.
            
         
               (7)
            
            
               Medlemsstaternes udstedende myndigheder bør hurtigt og pålideligt kunne kontrollere og udveksle data om udstedte førerkort og dermed forhindre, at førere er i besiddelse af mere end ét gyldigt førerkort.
            
         
               (8)
            
            
               Medlemsstaterne bør have mulighed for i forbindelse med vejkontrol at kontrollere, hvorvidt en fører er indehaver af et førerkort, og kontrollere dets gyldighed.
            
         
               (9)
            
            
               Meddelelsessystemet TACHOnet er et etableret og pålideligt instrument til elektronisk dataudveksling mellem medlemsstaterne med hensyn til udstedelse og kontrol af førerkort, og 28 europæiske lande er allerede tilsluttet systemet. TACHOnet-systemet er defineret ved en række referencedokumenter, herunder retningslinjerne »XML messaging Reference Guide«, som alle er offentliggjort på webstedet for Kommissionens tjenestegren med ansvar for de sociale aspekter af vejtransportpolitikken.
            
         
               (10)
            
            
               Meddelelsessystemet TACHOnets effektivitet afhænger af de enkelte nationale systemers funktionsdygtighed. Derfor bør der fastsættes minimumskrav til systemets tilgængelighed, som medlemsstaterne skal bestræbe sig på at sikre —
            
         VEDTAGET FØLGENDE HENSTILLING:
   
      Anvendelse af TACHOnet
   
   
               1.
            
            
               Ved udveksling af data med henblik på kontrol af, at det førerkort, der er udstedt i henhold til forordning (EØF) nr. 3821/85, er unikt, bør medlemsstaterne anvende meddelelsessystemet TACHOnet.
            
         
      Anvendelse af andre kompatible systemer
   
   
               2.
            
            
               En gruppe medlemsstater, der ønsker at udveksle elektroniske data indbyrdes, kan også anvende et kompatibelt system, der som minimum opfylder kravene for TACHOnet's »XML messaging Reference Guide«, der er offentliggjort på Kommissionens websted, når blot de udveksler elektroniske data med de øvrige medlemsstater gennem TACHOnet-systemet.
            
         
      Fremgangsmåde ved kontrol af, om førerkortet er unikt
   
   
               3.
            
            
               Medlemsstaterne bør med henblik på kontrol af, om et førerkort er unikt, følge den fremgangsmåde, der er fastlagt i bilag I.
            
         
      Nationale tilsynsorganers anvendelse af TACHOnet eller lignende systemer
   
   
               4.
            
            
               Medlemsstaterne bør påse, at deres nationale gennemførelses- og tilsynsorganer kan anvende TACHOnet og/eller lignende systemer samt tilskynde og støtte dem heri for at fremme effektiv kontrol af førerkortets gyldighed og status og af, at det er unikt, især ved vejkontrol eller hos virksomhederne.
            
         
      Minimumskrav til serviceniveau
   
   
               5.
            
            
               Medlemsstaterne bør opfylde minimumskravene til serviceniveauet TACHOnet eller et kompatibelt system i punkt 2 ifølge beskrivelsen i bilag II.
            
         
      Opfølgning
   
   
               6.
            
            
               Medlemsstaterne opfordres til senest den 30. juni 2010 at underrette Kommissionen om, hvilke foranstaltninger de har truffet på baggrund af denne henstilling.
            
         
      Revurdering
   
   
               7.
            
            
               Skulle et lignende system for elektronisk dataudveksling, som kan anvendes i alle medlemsstater, blive tilgængeligt, bør Kommissionen revurdere denne henstilling, på anmodning af mindst fem medlemsstater og efter samråd med det udvalg, som er nedsat ved artikel 18, stk. 1, i forordning (EØF) nr. 3821/85.
            
         
      Adressater
   
   
               8.
            
            
               Denne henstilling er rettet til medlemsstaterne.
            
         
      Udfærdiget i Bruxelles, den 13. januar 2010.
      
         
            På Kommissionens vegne
         
         Antonio TAJANI
         
            Næstformand
         
      
   
   
      (1)  EFT L 370 af 31.12.1985, s. 8.
   
      BILAG I
      
         KONTROL AF, OM FØRERKORTET ER UNIKT
      
      
                  1.
               
               
                  Alle ansøgninger om førerkort bør sammenholdes med registeret over førerkort i den medlemsstat, hvor ansøgningen indgives.
               
            
                  2.
               
               
                  Er ansøgeren indehaver af et kørekort, som er udstedt i det land, hvor ansøgningen er indgivet, kan de myndigheder, der udsteder kortet, anvende TACHOnet-systemet eller et kompatibelt system til at foretage stikprøver for at kontrollere, hvorvidt ansøgeren har ansøgt om og/eller fået et førerkort i en anden medlemsstat. Stikprøvekontrollen bør omfatte mindst 2 % af samtlige ansøgninger.
               
            
                  3.
               
               
                  Er ansøgeren indehaver af et kørekort, der er udstedt i en anden medlemsstat end den, hvor ansøgningen er indgivet, bør de myndigheder, der udsteder kortet, altid anvende TACHOnet-systemet eller et kompatibelt system.
               
            
                  4.
               
               
                  Medlemsstater, der udsteder et førerkort til en fører, der er indehaver af et kørekort, som er udstedt i en anden medlemsstat, bør straks gennem TACHOnet eller et lignende system underrette den pågældende medlemsstat om, at der er udstedt et førerkort.
               
            
                  5.
               
               
                  En medlemsstat, som informeres af en anden medlemsstat om, at der er udstedt et førerkort til en fører, som er indehaver af et kørekort, der er udstedt i den første medlemsstat, bør registrere disse oplysninger i sit register over førerkort. Registreringen er ikke nødvendig, hvis medlemsstatens kortudstedende myndigheder anvender TACHOnet eller et kompatibelt system for samtlige ansøgninger.
               
            
   
      BILAG II
      
         MINDSTEKRAV TIL SERVICENIVEAU
      
      Medlemsstaterne skal påse, at TACHOnet-systemet eller et kompatibelt elektronisk dataudvekslingssystem overholder følgende mindstekrav til serviceniveau:
      
         
            1.
            Tjenestens varighed og dækning: Døgnet rundt alle ugens syv dage
      
         
            2.
            Systemets tilgængelighedsgrad: 98 %
      Systemets tilgængelighedsgrad er den procentdel af tiden, hvor systemet er operationelt.
      
         
            3.
            Systemets responstid: Højst 60 sekunder
      Hvis systemet ikke opfylder kravet til responstid, bør medlemsstaten træffe de nødvendige foranstaltninger til at bringe systemet tilbage til normal responstid så hurtigt som muligt.
      
         
            4.
            Vedligeholdelse: Medlemsstaterne bør underrette de øvrige medlemsstater og Kommissionen om eventuelle vedligeholdelsesaktiviteter via værktøjet »Schedule Maintenance«, som findes på TACHOnet's webportal:
      https://webgate.cec.eu-admin.net/tachonet/prod/tachonetportal/
      (Adgangen er begrænset til forbindelser via s-TESTA network).
      
         
            5.
            Fremgangsmåde ved fejlhændelser Er der i tilfælde af en fejlhændelse ikke er fundet en løsning inden for 30 minutter, bør følgende procedure følges af den medlemsstat, i hvis system fejlhændelsen har sin oprindelse: